Kjell Øvre Helland

Kjell Øvre Helland (født 1957) er en norsk journalist og medieleder. Han var flere år ved Bergens Tidende og ved TV 2. Han var nyhetsdirektør i TV 2. 

Helland er født og oppvokst i Modalen. Han studerte journalistikk på Medialinja ved Møre og Romsdal distriktshøgskole 1976-78. 

Han arbeidet som journalist i Bergens Tidende fra 1978 til 1992, der han blant annet vant Narvesenprisen i 1985.  

I 1992 begynte han som reporter og vaktsjef i TV 2 Nyhetene. Han avanserte senere til nyhetssjef og fra 2005 nyhetsdirektør i mediehuset TV 2. Helland tok også initiativ til å starte TV 2 Nyhetskanalen i 2006, og  TV 2 Skole i 2009. 

I 2016 ble han ansatt ved Universitetet i Bergen. Her har han blant annet ledet UiB lærings- og formidlingslab.

 Referanser 

Kategori:Norske journalister
Kategori:TV 2-journalister
Kategori:Journalister i Bergens Tidende
Kategori:Personer tilknyttet Universitetet i Bergen
Kategori:Personer fra Modalen kommune